Eg oppfattar at Høgre både i innleiinga her i dag og i merknader i budsjettinnstillinga gir uttrykk for bekymring for at Regjeringa har laga eit ekspansivt budsjett som vil svekkja norsk økonomi og konkurransedyktigheita til norske bedrifter. Men det er jo faktisk slik at Finansdepartementet har tilbakevist det. Finansdepartementet seier at Høgre sitt budsjett ikkje vil gi vesentlege forskjellar i aktivitet og rentenivå samanlikna med Regjeringa sitt budsjett. Eg lurer sjølvsagt på om Høgre har lyst til å kommentera det. I tillegg tenkjer eg på at Høgre har sagt at dei eventuelt vil gå inn i ein allianse med Framstegspartiet, som har ei meirutgift på 23 milliardar kr i forhold til Regjeringa sitt budsjettframlegg, så eg ønskjer å spørja representanten frå Høgre om dette.